ჯეიმზ უოტანა
ჯეიმზ უოტანა, ტაი. รัชพล ภู่โอบอ้อม რატჩაპოლ პუ ობ ორმი (ინგლ. James Wattana, Ratchapol Pu-Ob-Orm; დ. 17 იანვარი, 1970) — ტაილანდელი პროფესიონალი სნუკერისტი. ერთ-ერთი უპირველესი პროფესიონალი სნუკერისტი შორეული აღმოსავლეთიდან. 1990-იან წლებში ერთ-ერთი წამყვანი მოთამაშე იყო ამ თამაშში. მის ანგარიშზე 150-ზე მეტი სენჩერი-ბრეიკია, რომელთაგანაც 3 მაქსიმალურია. თავისი მიღწევებისა და სნუკერის პოპულარიზაციაში შეტანილი უდიდესი წვლილისთვის შორეულ აღმოსავლეთში იგი გახდა მეორე მოთამაშე ტაილანდიდან, რომელმაც მიიღო ტაილანდის გვირგვინის ორდენი. გარდა ამისა, უოტანა სამჯერ გახდა თავისი ქვეყნის საუკეთესო სპორტსმენი.